‘Whitebait'-vissies met tamatiesalsa | SARIE
‘Whitebait’-vissies met tamatiesalsa	deur Barbara Joubert
225 g ‘Whitebait’ – ontdooi 30 ml meel (voeg ’n klein bietjie sout by) 60 ml olyfolie 60 ml sonneblomolie
TamatiesalsaGebruik die salsa ook saam met die aartappels.
1 rooi-ui, fyngekap 2 huisies knoffel, fyngedruk 4 baie ryp tamaties, gekap
1 klein rooi brandrissie, verwyder die saad en kap fyn 30 ml olyfolie 60 ml soet sjerrie 6 blare vars basiliekruid, fyngekap 30 ml fyngekapte pietersielie
125 ml fyn broodkrummels sout en vars gemaalde swartpeper
Om die salsa te maakSit die ui, knoffel, tamaties, brandrissie en olyfolie in ’n kastrol. Maak toe met ’n deksel en laat stadig kook vir 10 minute. Voeg die sjerrie by en geur met sout en vars gemaalde swartpeper. Voeg die pietersielie en basiliekruid by en dan die broodkrummels. Meng goed.
Vir die “Whitebait”Was die vissies deeglik en dreineer. Strooi die meel oor. Gooi albei olies in ’n braaipan en braai die vissies tot bros, maar nie almal op een slag nie. Dreineer op kombuispapier en sit voor met die salsa.